Per Klingenberg Hestetun

Per Klingenberg Hestetun (født 11. august 1877, død 11. september 1928) var en norsk  gårdbruker og politiker fra Årdal som representerte Sogn og Fjordane fylke og partiet Venstre på Stortinget i tre perioder.

Hestetun var sønn av en gårdbruker i Øvre Årdal. Han gikk kurs på Sogndal Folkehøgskule både 1892/93 og 1896/97. I 1901 tok han over farsgården Hestetun og drev denne til han døde. 

Han var ordfører i Årdal herred frå 1908 til 1919. I 1907 tok han initiativet til etablering av Årdal Sparebank. Senere ble han 1912-26 styremedlem i banken. Han var også en ivrig nynorskforkjemper hele livet, og det var når han var ordfører at nynorsk ble innført i skoleverket i og som offentlig administrasjonsspråk i Årdal.

Ved stortingsvalget høsten 1921 ble Hestetun valgt til stortingsmann for Venstre i Sogn og Fjordane. Han ble deretter gjenvalgt både i 1924 og 1927. På Stortinget var han alle sesjonene medlem i Post- og telegrafkomitéen, fra 1925 som nestformann i komitéen til han døde.

Hestetun omkom i en fallulykke hjemme på garden sin, i september 1928. Dermed rykket Jakob A. Lothe inn som fast representant ved 1929- og 1930-sesjonene.

Referanser

Kilder
Stortingsbiografi

Eksterne lenker 
 

Stortingsrepresentanter 1922–1924
Stortingsrepresentanter 1925–1927
Stortingsrepresentanter 1928–1930
Nynorskforkjempere
Personer fra Årdal kommune